**Конспект за провеждане на изпит по**

**Гражданско право – обща част**

**I. Обща информация**

|  |  |
| --- | --- |
| Специалност | Право |
| Форма на обучение | Редовна и задочна |
| Вид на дисциплината | Задължителна |
| Водещ преподавател | доц. д-р А. Шопов |
| Продължителност на учебния курс | Два семестъра |
| Аудиторна заетост | Лекции и упражнения |
| Оценяване по време на учебния курс (текущо оценяване)\* | Да |
| Наличие на условия за допускане до изпит на редовната изпитна сесия\*\* | Да |
| Брой часове за самостоятелна подготовка | 255 |

**II. Тематично съдържание на учебния курс**

1. Понятие за гражданско право. Частно и публично право. Отграничение на гражданското право от други правни отрасли. Потребителско право и други хетерогенни правни отрасли.

2. Система и принципи на гражданското право. Предмет и система на общата част.

3. Основни групи правни системи. Развитие на българското гражданско право.

4. Източници на гражданското право – понятие и видове. Нормативни актове. Международни договори.

5. Наддържавни източници на частното право - актове на институциите на ЕС. Значение и по-важни източници на гъвкавото право (soft law). Правни обичаи.

6. Съдебна практика - понятие. Решения на Конституционния съд; решения на административните съдилища, отменящи подзаконови нормативни актове. Общи актове на Върховния касационен съд – видове и правно действие. Значение на моралните норми, справедливостта и правната доктрина.

7. Гражданскоправни норми – понятие, видове. Императивни и диспозитивни; материални и процесуални; заповядващи, забраняващи и оправомощаващи; самостоятелни и несамостоятелни; абсолютно и относително определени. Презумпции и фикции.

8. Действие на гражданскоправните норми по време. Влизане в сила, отмяна и обратно действие. Действие спрямо заварени правоотношения. Действие по място и спрямо лицата.

9. Критика и тълкуване на гражданския закон – понятие, цел, предмет. Правна уредба. Развитие на възгледите за тълкуването.

10. Видове тълкуване на гражданския закон - според субекта; според резултата; според начина на тълкуване.

11. Правоприлагане. Преодоляване на празнини в гражданското право. Правоприлагане по аналогия, по аргумент от противното и по аргумент за по-силното основание.

12. Гражданско правоотношение - понятие, структура и видове.

13. Субективно право и правно задължение. Теории за същността на субективното право. Правно значение на интереса. Субективно право и право на иск.

14. Видове субективни граждански права. Притезателни и непритезателни; абсолютни и относителни; прости и сложни; главни и добавъчни (акцесорни); лични и имуществени; прехвърлими и непрехвърлими; членствени; делими и неделими; лични, вещни, облигационни, права върху нематериални блага, семейни, наследствени; правни очаквания.

15. Притезателни и непритезателни субективни граждански права. Преобразуващи права - същност, начини на упражняване и последици. Възражението - същност и видове. Естествени субективни права.

16. Упражнение на субективните права и изпълнение на правните задължения. Отказ от права. Колизия на права. Конкуренция на притезания.

17. Граници на упражняване на субективните граждански права. Злоупотреба с правото.

18. Защита на субективните граждански права. Видове граждански производства. Видове искова защита. Самозащита и самопомощ.

19. Субекти на гражданското право. Физически лица. Правоспособност – съдържание, начало и край.

20. Дееспособност на физическите лица – понятие, степени.

21. Поставяне под запрещение – ред и правно действие. Настойничество и попечителство. Прекратяване на запрещението.

22. Правна индивидуализация на физическите лица. Видове индивидуализиращи признаци: име, адрес, местожителство и др.

23. Актове за гражданско състояние – понятие, видове, съставяне. Поправки и отбелязвания. Правно действие на актовете.

24. Лични права - понятие и видове. Гражданскоправна защита на личността.

25. Безвестно отсъствие и обявяване на смърт.

26. Юридическо лице – понятие, историческо развитие и теории за същността му. Видове юридически лица.

27. Възникване, реорганизация и прекратяване на юридическите лица.

28. Признаци на юридическите лица. Правоспособност, органи и представителство на юридическите лица.

29. Държавата като субект на гражданското право. Гражданскоправен режим на учрежденията и общините.

30. Юридически лица с нестопанска цел – понятие, видове и правен режим.

31. Сдружения – образуване, органи, членство, прекратяване. Фондации.

32. Юридически лица с нестопанска цел за общественополезна дейност.

33. Обекти на гражданските правоотношения – понятие и видове. Вещи, доходи, плодове.

34. Ценни книги, пари и нематериални блага. Имущество – понятие, съдържание и правно положение.

35. Юридически факти на гражданското право – понятие, видове и действие.

36. Фактически състави – понятие и видове. Смесени гражданскоправни фактически състави.

37. Придобиване, изменение и изгубване на права. Правоприемство – видове, правно значение.

38. Сделки – произход и сравнителноправна уредба. Понятие. Волеизявлението. Сравнение с юридическите постъпки и други юридически факти.

39. Видове сделки. Едностранни, двустранни и многостранни; между живи и с оглед на смърт; предоставящи имотна облага; възмездни и безвъзмездни; каузални и абстрактни; на управление и на разпореждане; реални и консенсуални; главни и зависими; фидуциарни.

40. Договорът – понятие, приложно поле и видове.

41. Сключване на сделката. Сключване по електронен път и от разстояние. Значение на мълчанието. Конклудентни действия. Разрешение и одобрение на сделката.

42. Форма на сделката. Форма за действителност и форма за доказване. Видове писмена форма. Електронен документ и електронен подпис.

43. Съдържание на сделката – понятие и видове елементи. Начини за определяне на съдържанието. Тълкуване на сделката.

44. Условие, срок и тежест при сделките – понятие, значение, видове и действие.

45. Недействителност на сделките – правна уредба, понятие и видове.

46. Нищожност на сделките по чл. 26, ал.1 ЗЗД.

47. Нищожност на сделките по чл. 26, ал. 2 ЗЗД.

48. Привидни и прикрити сделки. Подставено лице.

49. Унищожаеми сделки поради недееспособност, грешка и измама.

50. Унищожаеми сделки поради заплашване и по чл. 31 ЗЗД. Крайната нужда като основание за унищожаемост.

51. Относителна недействителност. Частична недействителност. Недействителност на сделки-решения. Недействителност на смесени фактически състави.

52. Предявяване на недействителността. Потвърждаване на унищожаеми сделки. Конверсия.

53. Последици от признаване на сделките за недействителни.

54. Представителство – необходимост, понятие. Приложно поле. Представително правоотношение.

55. Отграничение на представителството от други правни фигури. Косвено представителство.

56. Възникване и прекратяване на представителството. Видове представителство според характера на юридическия факт и според броя на представителите. Представителство на юридическите лица.

57. Обем на представителната власт. Договаряне сам със себе си. Действия от чуждо име без представителна власт. Потвърждаване и последици. Защита на представлявания.

58. Упълномощаване – понятие, страни и действие. Форма. Преупълномощаване. Прекратяване.

59. Времето в гражданското право. Погасителна давност – понятие, функции и приложно поле. Отграничение от сродни срокове.

60. Видове давностни срокове. Конкуренция на давностни срокове.

61. Начало на давностния срок. Броене и край на давностния срок. Погасителна давност при правоприемство.

62. Спиране на давностния срок – понятие, основания, действие.

63. Прекъсване на давностния срок – понятие, основания, действие. Прилагане на погасителната давност.

**III. Материали за самостоятелна подготовка**

***1. Учебници***

*Василев, Л.* Гражданско право на НРБ. Обща част. С., 1956; Нова редакция Ч. Големинов, 1993; Нова редакция Ч. Големинов, Второ изд., 2000.

*Таджер, В.* Гражданско право на НРБ. Обща част. Дял I. С., 1972; Дял II. С., 1973; Фототипни изд. от 2001 г.; *от него*: Гражданско право на РБ - обща част. Дял І и ІІ. Второ осн. доп. и прераб. изд. - нова ред. О. Герджиков, С., 2022.

*Павлова, М.* Гражданско право. Обща част. Т. I. С., 1995; Т. II. С., 1996; *от нея:* Гражданско право. Обща част. Второ преработено и допълнено издание. С., 2002; *от нея:* Гражданско право. Обща част. Трето допълнено издание. С., 2023.

***2. Помагала***

*Димитров, М.* Учебно помагало по гражданско право - обща част. С., 2013.

*Таков, Кр.* Подбрана библиография по частно право. С., 2006.

*Таков, Кр.* Как се решава частноправен казус. С., 2007; Второ издание. С., 2008.

*Тасев, С., Марков, М.* Гражданско право. Обща част. Помагало. ІХ прераб. и доп. изд. С., 2017; предишни издания от 2008 г. насам.

 *Пунев, А., Стоименов, Д.* Гражданско и облигационно право. Ръководство по решаване на казуси. С., 2020; Второ актуализирано и допълнено издание. С., 2023.

***3. Монографии***

*Голева, П., Каменова, Ц., Стойчев, Кр.* Юридически лица с нестопанска цел. Правен режим. С., 2003. *Голева, П., Стойчев, Кр.* Юридически лица с нестопанска цел. Гражданскоправен режим. С., Второ доп. и прераб. изд. 2018.

*Големинов, Ч.*Гражданскоправни източници на задължения. С., 1999; Второ преработено и допълнено издание. С., 2011.

*Русчев, И.* Нормативните актове - източник на частното право. С., 2008.

*Димитров, М.* Основанията за нищожност по чл. 26, ал. 1 ЗЗД. С., 2013.

*Йосифова, Т.* [Мнимо представителство](http://www.sibi.bg/display.php?page=cat1&sub=9&id=276). С., 2005; Второ преработено и допълнено издание. 2008.

*Таков, Кр.* Доброволно представителство. С., 2006; Второ издание. 2008; Нов тираж. 2023.

*Христов, В.* Лични права според българското гражданско право. Бургас, 1994.

*Шопов, А.* Унищожаемост на договорите поради грешка. С., 2013; *от него:* Унищожаемост на договорите поради измама. С., 2019

Последна актуализация - **2024 г.**

**IV. Изпитване и оценяване**

**1. Текущо оценяване**

1.1. Работата на упражнения се оценява комплексно според три компонента: А. Резултатите от проведените задължителни колоквиуми, текущи проверки, тестове и тнт. Колоквиумите са минимум един и максимум два, за всеки семестър от обучението. Б. Редовно адекватно участие на семинарните занятия. В. Изпълнение на поставените от асистентите индивидуални задачи. 1.2. Познанията по материята се проверяват и чрез текущ контрол по време на лекции чрез въпроси, поставени от преподавателя, на които аудиторията отговаря устно или писмено. Тежестта на текущото оценяване е до 30 % от крайната оценка.

**2. Условия за допускане до изпит на редовната сесия**

Едно от двете: 1. Миниум 50 % присъствия на семинарните занятия или 2. Изпълнение на задачите от задължителното текущо оценяване

**3. Форма и процедура на изпита**

Прилагат се различни форми на изпитване (писмена - тест, казуси и теоретични въпроси; устна; съчетание от двете форми). Цел – обективна проверка на усвоени знания.

При явяването си студентите се легитимират със студентска книжка. Ако задачите включват казуси, студентите могат да ползват законодателство само на хартиен носител. Не се разрешава ползването на помагала, е-устройства и самоволното напускане на залата.

**4. Критерии за оценяване**

Успешно завършилите обучението по тази учебна дисциплина трябва да покажат:

4.1. Знания по:

* Същността на основните гражданскоправни институти, водещата практика по тях и тенденциите в развитието им;
* Базовите взаимовръзки и влияния между институтите на Общата част на Гражданското право и останалите негови специални части; както и между тези на Общата част и институтите на останалите частноправни отрасли;

4.2. Умения по:

* Самостоятелно и точно боравене с основни гражданскоправни понятия;

Тълкуването и адекватното прилагане на гражданскоправната уредба спрямо зададени фактически ситуации;

* Анализ и аргументиране (писмено и/или устно) на решение по казуси или становище от изучаваната материя;
* Самостоятелно изготвяне на елементарни документи, свързани с основни гражданскоправни категории (от типа на пълномощни и др. под.)

Критерии - знанията да са адекватно приложени по зададените казусни/тестови ситуации/теоретични въпроси.

За да получат оценка, която е по-висока от слаба, студентите трябва да покажат стабилни знания и по двата дяла от изпитния материал (въпроси от конспекта 1-34 и 35-63), независимо от приложената форма на изпитване.

Оценка Отличен (6) се поставя при изпълнение на всички критерии по т. 4.1 и 4.2. Оценка Среден (3) се поставя при изпълнение на критериите по т. 4.1. и поне един от критериите по т. 4.2. Мотив за поставяне на останалите успешни оценки е неизпълнението на някои от критериите по т. 4.2.

**5. Особени изисквания**

**Студентите трябва да са усвоили базови познания по изучаваните до/в момента други учебни дисциплини (главно Обща теория на правото и Римско частно право). Те трябва да разполагат с нормативните актове, съгласно списък, предоставен им в началото на учебния курс. Техническо осигуряване на обучението:  достъп до съвременна научна литература; до принтер, компютър, правно-информационна система, интернет, прожекционен апарат, копирна машина и др.под.;  Зали за лекции и упражнения.**

Правила за организация на учебната дейност в специалността „право“ на Юридическия факултет на ПУ “Паисий Хилендарски“

\* Чл. 14. (1) Текущото оценяване е задължително за всички учебни дисциплини, по които се провеждат семинарни занятия. То се осъществява в рамките на семинарните занятия при предварително разработена система за текущо оценяване, която се оповестява в конспекта по чл. 18.

(2) При оповестяване на системата за текущо оценяване по предходната алинея задължително се посочват и минималните изисквания относно изпълнението на условието по чл. 9, ал. 2, буква „б“ от настоящите правила.

(3) Текущите проверки на резултатите от обучението в съответните учебни курсове се насрочват от преподавателя, водещ семинарните занятия, съобразно предвиденото в учебната програма и хода на учебните занятия.

(4) При насрочване на текущи проверки студентите се уведомяват предварително, в разумен срок, за обхвата на учебния материал и критериите за оценяване.

\*\* Чл. 9. (1) Студентите участват в учебния процес посредством изпълнението на аудиторни и извънаудиторни дейности съобразно учебните програми на отделните учебни курсове.

(2) В учебните курсове, за които в учебния план е предвидено провеждането на семинарни занятия, участието на студентите в учебния процес не се зачита, в случай че не е изпълнено поне едно от следните условия: а) присъствие на най-малко половината от общия брой на проведените семинарни занятия; б) успешно изпълнение на задачите от задължителното текущо оценяване по чл. 14, ал. 2.

(3) При незачитане участието на студентите в обучението те не се допускат до оценяване на редовната изпитна сесия.